Florin Maxim a mărturisit de ce nu își dorește jucători străini la Corvinul Hunedoara. Tehnicianul a mai lucrat cu un brazilian și un estonian, însă a decis în perioada transferurilor de iarnă să de despartă de aceștia.
Motivul pentru care Florin Maxim s-a despărțit de cei doi străini de la Corvinul Hunedoara a ținut de vârsta acestora și de personalitatea pe care o aveau. Atât Elton, cât și Antonov voiau să joace meci de meci, însă, antrenorul care a adus Cupa României la Hunedoara a decis să se bazeze doar pe jucători români.
În spatele acestui lucru există și o explicație. Florin Maxim mărturisește că nu este genul de antrenor care să facă schimbări, mai ales dacă nu este cazul. Tehnicianul preferă se meargă pe varianta unei echipe bine sudate și căreia să îi producă mici modificări atunci când este cazul.
“Noi am avut și doi jucători străini. În iarnă am decis să renunțăm la ei. Elton da Silva ne-a ajutat la promovarea din liga a 3-a.
A avut o accidentare, însă cuplul nostru de fundași s-a sudat foarte bine. El avea o vârstă și voia să joace, eu l-am înțeles și am hotărât să plece. La Antonov a fost cam aceeași discuție.
Sunt jucători cu personalitate care vor să joace și eu nu sunt antrenorul care să schimbe jucătorii la orice meci, drept dovadă în finală am schimbat doar 3, pentru că jucătorii au fost obosiți.
Am avut un meci înainte, unde am schimbat doar un jucător în 84. Nu vreau să fac schimbări, doar ca să le fac și atât”, a declarat Florin Maxim la FANATIK SUPERLIGA.
“Dacă stăm puțin și ne gândim, pe majoritatea echipelor fruntașe nu prea i-a interesat Cupa României în ultimii ani. Nu înțeleg de ce, până la urmă poți să joci cel mai ușor în Europa. Uite că echipele românești nu prea sunt interesate.
Eu nu înțeleg asta, nu poți să promovezi, dar poți să joci în cupele europene. Să bați CFR Cluj, la scorul ăla, Sepsi, Voluntari. Un antrenor, despre care toată lumea spune că e foarte bun, a reușit cu o echipă doar de români să câștige acest trofeu.
Trebuie să înțeleagă toată lumea că se poate și doar cu români să bați CFR-ul. O echipă despre care toată lumea spune că e foarte bună, pentru că are mulți străini. Totuși, i-au bătut niște români cu 4-0.
Se poate. Trebuie să vrei, dar eu am spus mereu că antrenorii români fug de jucătorii tineri. E mult de muncă cu ei, dar beneficiile sunt mai mari decât cu un jucător străin”, a spus Dănuț Lupu la FANATIK SUPERLIGA.